Ek trek weer…. – Positief
Ek trek weer….
Positief	Uncategorized	 Mei 7, 2019 1 Minute
Ek het dan net nourie dag getrek en hier gaat ek weer, waarheen sal julle wil weet?
Nou ja – eers moes ek uitvind wat ‘n Rebus dan nou eintlik is, dis ‘n speletjie waar prente en letters gebruik word om ‘n woord te vorm, ‘n woordsnoer wat uit prentjies ook bestaan. So daarshy, my adres van nou af:
Re + +
# + + M +
Die diatribe met myself, omdat ek wraggies al weer moet pak, veroorsaak vlinders in my maag. En toe besef ek, ek kan maar laat wiel, ek gaan na ‘n magiese plek toe, ek hoef niks te pak nie en sal elke dag genoeg hê. Net daar kan ek ontslae raak van die permanente vadsig in my are en onmiddelik pak ek die reis aan. Die ElonMusk Vliegmasjien kry my sommer in ‘n japtrap daar, met DJ Ossewa wat blêr uit die speakers.
Dit is my innige hoop dat ons nie man en muis op ‘n afgeleë plaasdorp gaan eindig nie. Die Towerin sigeuners sal daai dorp op horings neem. En wanneer enige van die honorêre lede van ons groepie (veral Broodina) ook nog daar aankom, gaan plaasdorp les opsê.
Dit is die reine waarheid is dat hierdie ‘n plek is waar wense kan waar word.
Soos ek nader stap, sien ek die weggesteekte pergola en opnuut weet ek dat ek tuis is. Daar is bling, towenaars, spekbome, blomme en bali-eende, waarvoor ek dagsê .
Nooit, ooit kan die blues my vang nie, want die babbelkous vriende wat ek hier gemaak het laat daai bal aanhou rol, vêr verby my.
Gepubliseer Mei 7, 2019
Previous Post Die mal vrou langs-aan
Next Post En nou?
10 thoughts on “Ek trek weer….”
Mei 7, 2019 om 4:51 nm
Jy is hier, jippee!!!
Mei 7, 2019 om 5:06 nm
Toweragtig Positief. Jy is tuis! Jy vertel soos dit in ons harte is.
Mei 8, 2019 om 5:14 vm
Ek is omtrent tuis, dis mos ons hartplek, of hoe?
Mei 8, 2019 om 5:29 vm
Amen. Is Towerkop in jou agtertuin?
Mei 7, 2019 om 5:27 nm
Hallo buurvrou – ek hou baie van jou wonderlike rebus!
Mei 7, 2019 om 5:59 nm
Dis omtrent ‘n sprokiesplek!!!
Mei 7, 2019 om 7:59 nm
Sjoe maar jy is kreatief met woorde en prentjies en letters. Ek hou van die sorokieswêrekd wat jy geskep het.
Mei 8, 2019 om 9:34 vm
Welkom tuis. Ek hou van jou towerliggies. Of is dit vuurvliegies? Die Plaasdorp – 👏 eerste keer wat ek hierdie liedjie hoor en ek het nou lekker geglimlag vir die lirieke.
Mei 8, 2019 om 5:39 nm
Ek sien nou na my eie skrywe jy is ook ‘n DJ Ossewa fên. Rebusfontein gaan nooit weer dieselfde wees nie. 😃
Mei 9, 2019 om 8:44 vm
DJ Ossewa!! Speel graag hulle musiek op my reisprogram! Welkom Positief…sjoe ek dink jou huisie is toweragtig mooi!!! Ons gaan kopstukke kuier in hierdie village!!